proxectonos/corpus_dominio_legal_administrativo_tmp huggingface dataset:
EXTRACTO da Orde do 3 de abril de 2023 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio (código de procedemento CO301A).
Vicepresidencia Primeira e Consellería de Economía, Industria e Innovación — III. Outras disposicións — 14/04/2023

BDNS (Identif.): 686890.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
A entidade financeira colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comercios adheridos ao programa.
Segundo. Obxecto
O obxecto da colaboración é a entrega e distribución das axudas do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Para estes efectos subscribirase o oportuno convenio de colaboración coa Vicepresidencia Primeira e Consellería de Economía, Industria e Innovación, segundo o modelo que figura como anexo I da orde.
Terceiro. Bases reguladoras
As bases reguladoras para a concesión de axudas do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio publicaranse conxuntamente coa convocatoria do programa.
Cuarto. Compensación económica
A compensación económica a favor da entidade colaboradora polos gastos de posta en funcionamento, seguimento e control do programa bonos Activa comercio é de 60.000,00 €, financiados con cargo á aplicación orzamentaria 05.04.751A.480.1 dos orzamentos xerais da Comunidade Autónoma de Galicia para o ano 2023.
Quinto. Prazo de presentación de solicitudes
O prazo máximo de presentación de solicitudes será de cinco días naturais contados a partir do seguinte día ao da publicación da presente orde no
Diario Oficial de Galicia
.
Santiago de Compostela, 3 de abril de 2023
ORDE do 14 de abril de 2023 pola que se dispón o cesamento do presidente da Autoridade Portuaria de Vigo.
Consellería do Mar — II. Autoridades e persoal — 17/04/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou o 16 de setembro de 2010 facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O cesamento por petición propia de Jesús Vázquez Almuíña como presidente da Autoridade Portuaria de Vigo con efectos do día 20 de abril de 2023, agradecéndolle os servizos prestados.
Santiago de Compostela, 14 de abril de 2023
RESOLUCIÓN do 14 de marzo de 2023 pola cal se publica o plan de estudos do máster universitario en Goberno Local e Políticas Públicas Innovadoras.
Universidade de Santiago de Compostela — III. Outras disposicións — 18/04/2023

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 18.10.2022 (publicado no BOE do 28.10.2022 por Resolución do secretario xeral de universidades do 21.10.2022).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Goberno Local e Políticas Públicas Innovadoras pola Universidade de Santiago de Compostela.
Santiago de Compostela, 14 de marzo de 2023
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Orientacións:
O máster recolle dúas orientacións:
– Orientación profesional: gobernos locais especializados: políticas públicas, innovación y territorios sustentables.
– Orientación investigadora: institucións y políticas locais.
O alumno debe cursar obrigatoriamente unha orientación e pode completar ambas as dúas, cursando as materias vinculadas correspondentes. O TFM da orientación profesional debe ter carácter aplicado; o da orientación investigadora, un enfoque de traballo de investigación.
RESOLUCIÓN do 12 de abril de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade do esgotamento do crédito da aplicación 11.04.322C.470.6, prevista na Orde do 8 de agosto de 2022 pola que se establecen as bases reguladoras do programa Nova oportunidade das persoas traballadoras autónomas, cofinanciado polo programa operativo FSE Galicia 2014-2020, e se procede á súa convocatoria para o ano 2022 (código de procedemento TR790A) (Diario Oficial de Galicia número 152, do 10 de agosto).
Consellería de Promoción do Emprego e Igualdade — III. Outras disposicións — 18/04/2023

Primeiro. A Orde do 10 de agosto de 2022 pola que se establecen as bases reguladoras do programa Nova oportunidade das persoas traballadoras autónomas, cofinanciado polo programa operativo FSE Galicia 2014-2020, prevé o seu financiamento a través das seguintes aplicacións:
a) Aplicación orzamentaria 11.04.322C.470.6, código de proxecto 2017 00021, cofinanciada polo programa operativo FSE Galicia 2014-2020, cun crédito de 4.200.000 €.
b) Aplicación orzamentaria 11.04.322C.472.0, código de proxecto 2017 00021, cun crédito de 767.160 euros, financiada con fondos propios da Comunidade Autónoma de Galicia.
Segundo. O artigo 3.2 da Orde do 8 de agosto de 2022 establece que a concesión das subvencións previstas nesta orde estará suxeita á existencia de crédito orzamentario. De ser o caso, de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Apoio ao Emprego, Traballo Autónomo e Economía Social o esgotamento das partidas orzamentarias asignadas.
Terceiro. A Orde do 8 de agosto de 2022 establece no seu artigo 3.3 que, se o orzamento asignado non é suficiente para pagar todas as axudas solicitadas, se aplicará como criterio de prioridade a data de presentación. Para estes efectos, terase en conta a data en que a correspondente solicitude foi presentada de acordo co previsto no artigo 7.2 da citada orde.
En virtude do anterior, a persoa titular da Secretaría Xeral de Apoio ao Emprego, Traballo Autónomo e Economía Social, por delegación da conselleira de Promoción do Emprego e Igualdade,
Ordenar a publicación no Diario Oficial de Galicia do esgotamento do crédito da aplicación orzamentaria 11.04.322C.470.6, código de proxecto 2017 00021, ao abeiro da Orde do 8 de agosto de 2022 pola que se establecen as bases reguladoras das axudas do programa Nova oportunidade das persoas traballadoras autónomas, cofinanciado polo programa operativo FSE Galicia 2014-2020, e se procede á súa convocatoria para o ano 2022.
A derradeira solicitude que se puido conceder antes do esgotamento de crédito foi a TR790A-2022-00000657-00, presentada na sede electrónica nos termos recollidos no punto 2 do artigo 7 da convocatoria, o día 28 de outubro de 2022, ás 18.53 horas.
Santiago de Compostela, 12 de abril de 2023
RESOLUCIÓN do 10 de abril de 2023, da Dirección Xeral de Ordenación e Innovación Educativa, pola que se designan os membros e se fai pública a composición do tribunal que elaborará, supervisará e avaliará a proba para a concesión dos premios extraordinarios de bacharelato correspondentes ao curso 2022/23, e se ditan instrucións para realizar a proba correspondente.
Consellería de Cultura, Educación, Formación Profesional e Universidades — III. Outras disposicións — 18/04/2023

A Orde da Consellería de Cultura, Educación, Formación Profesional e Universidades, do 20 de marzo de 2023, pola que se convocan os premios extraordinarios de bacharelato correspondentes ao curso 2022/23 (
Diario Oficial de Galicia
núm. 65, do 3 de abril), establece no seu artigo 13 que para elaborar, supervisar e avaliar a proba, a persoa titular da Dirección Xeral de Ordenación e Innovación Educativa designará un tribunal composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 13 e na disposición derradeira primeira da citada Orde do 20 de marzo de 2023, esta dirección xeral
Primeiro
Designar os membros do tribunal que deberán elaborar, supervisar e avaliar a proba para a concesión dos premios extraordinarios de bacharelato correspondentes ao curso 2022/23 e facer pública a súa composición, que é a que figura no anexo desta resolución.
Segundo
Fixar a data, o horario, os lugares de realización da proba e as condicións de presentación das persoas candidatas.
1. A proba realizarase o día 14 de xuño de 2023 de acordo co seguinte horario:
– Ás 9.30 horas, presentación das persoas candidatas.
– Das 10.15 ás 12.15 horas, primeira parte da proba.
– Das 12.45 ás 13.45 horas, segunda parte da proba.
2. Lugares onde se realizará a proba.
Os lugares onde se realizará a proba publicaranse no portal educativo (https://www.edu.xunta.gal) e na páxina de inicio da aplicación informática <<PremiosEdu>> (https://www.edu.xunta.gal/premiosedu).
As persoas candidatas deberán realizar a proba, con carácter xeral, na provincia a que pertenza o centro educativo en que estea o seu expediente académico. A Dirección Xeral de Ordenación e Innovación Educativa poderá autorizar cambios de sede por causas debidamente xustificadas.
Terceiro.
Presentación das persoas candidatas
Para a realización da proba as persoas candidatas deberán presentarse no lugar asignado ás 9.30 horas e acreditarán a súa identidade co DNI, pasaporte ou calquera outro documento recoñecido en dereito.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de abril de 2023
ORDE do 31 de marzo de 2023 pola que se autorizan a apertura e o funcionamento do CPR Fundación Laboral de la Construcción, de Vigo.
Consellería de Cultura, Educación, Formación Profesional e Universidades — III. Outras disposicións — 18/04/2023

A titularidade do centro privado (CPR) Fundación Laboral de la Construcción, de Vigo, solicita a autorización para impartir o ciclo de formación profesional básica (FPB) Reforma e mantemento de edificios, e o ciclo formativo de grao medio (CM) Construción.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e o funcionamento do centro privado que se sinala a seguir:
Denominación xenérica: centro privado (CPR).
Denominación específica: Fundación Laboral de la Construcción.
Código do centro: 36025177.
Domicilio: Camiño da Raposeira, 24.
Localidade: Vigo.
Concello: Vigo.
Provincia: Pontevedra.
Titular: Fundación Laboral de la Construcción.
Ensinanzas que se autorizan:
Réxime ordinario, modalidade presencial.
• FPB Reforma e mantemento de edificios (2 unidades para 20 postos escolares cada unha).
• CM Construción (2 unidades para 20 postos escolares cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 31 de marzo de 2023
EXTRACTO da Resolución do 23 de marzo de 2023, da Secretaría Xeral da Emigración, pola que se convocan axudas de emerxencia social para o ano 2023 (código de procedemento PR935A).
Presidencia da Xunta de Galicia — III. Outras disposicións — 17/04/2023

BDNS (Identif.): 686588.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser persoas beneficiarias destas axudas as persoas emigrantes galegas e os/as seus/súas fillos/as, que posúan a condición de persoas galegas residentes no exterior, de acordo co establecido no artigo 3 das bases reguladoras desta convocatoria.
Segundo.
Obxecto
Esta resolución ten por obxecto convocar axudas de emerxencia social para o ano 2023, de acordo coas bases previstas na Resolución do 2 de marzo de 2021, da Secretaría Xeral da Emigración, pola que se establecen as bases reguladoras para a concesión de axudas de emerxencia social, publicada no DOG núm. 58, do 26 de marzo (código de procedemento PR935A).
Terceiro.
Bases reguladoras
Resolución do 2 de marzo de 2021, da Secretaría Xeral da Emigración, pola que se establecen as bases reguladoras para a concesión de axudas de emerxencia social (código de procedemento PR935A).
Resolución do 23 de marzo de 2023, da Secretaría Xeral da Emigración, pola que se convocan axudas de emerxencia social para o ano 2023 (código de procedemento PR935A).
Cuarto.
Importe
Para a concesión das subvencións convocadas destinarase un crédito total de 50.000 euros con cargo á aplicación orzamentaria 04.30.312C.480.0 dos orzamentos xerais da Comunidade Autónoma de Galicia para o ano 2023. Este importe poderá ser ampliado en función das maiores dispoñibilidades orzamentarias que se poidan producir na dita aplicación e á vista do número de solicitudes presentadas.
Quinto.
Prazo de presentación de solicitudes
O prazo para a presentación de solicitudes estará aberto desde o día seguinte ao da publicación desta resolución no
Diario Oficial de Galicia
ata o 15 de novembro de 2023.
Santiago de Compostela, 23 de marzo de 2023
RESOLUCIÓN do 10 de abril de 2023 pola que se dá publicidade do acordo do Consello de Dirección sobre delegación de facultades.
Instituto Galego de Promoción Económica — III. Outras disposicións — 19/04/2023

De conformidade co artigo 9.b) da Lei 5/1992, do 10 de xuño, de creación do Instituto Galego de Promoción Económica, e co artigo 6 do Decreto 133/2002, do 11 de abril, polo que se regula a concesión de préstamos polo Igape, modificado polo Decreto 155/2019, do 28 de novembro, o Consello de Dirección é o órgano competente para resolver favorable ou desfavorablemente as solicitudes de préstamos xestionados polo Igape.
En caso de incumprimento das condicións de concesións de préstamos, o órgano competente para resolver os procedementos de reintegro do compoñente de axuda que poida existir, regulados no artigo 37 da Lei 9/2007, do 13 de xuño, de subvencións de Galicia, é o órgano concedente.
Por isto, os procedementos de incumprimento de condicións de concesión de préstamos do Igape e reintegro da cantidade correspondente son iniciados e resoltos polo Consello de Dirección do Igape, coa excepción dos préstamos IFI extraordinarios COVID-19, de importe igual ou inferior a 50.000 €, nos cales xa se atopa delegada a competencia na persoa titular da Dirección Xeral, tanto da resolución das solicitudes de préstamo como dos procedementos de incumprimento e reintegro.
Tendo en consideración que a resolución destes procedementos supón a aplicación da normativa aplicable en materia de execución de gastos, pagamentos e o resto de compromisos normativamente establecidos, sen compoñente de avaliación cualitativa de riscos inherentes aos proxectos, e co obxectivo de mellorar a celeridade e eficacia na tramitación, así como a simplificación administrativa, o Consello de Dirección do Igape, na súa xuntanza do 28 de marzo de 2023, acordou delegar na persoa titular da Dirección Xeral do Igape a competencia para a súa resolución.
Na súa virtude, de conformidade coas facultades que teño conferidas,
Primeiro. Publicar a seguinte delegación de facultades acordada polo Consello de Dirección do Igape na súa xuntanza do 28 de marzo de 2023:
Delégase na persoa titular da Dirección Xeral do Igape a competencia para iniciar e resolver os procedementos de incumprimento e reintegro de cantidades que se incoen con respecto aos préstamos concedidos polo Igape.
Segundo. Esta delegación aplicarase aos procedementos de incumprimento e reintegro de cantidades que se inicien con posterioridade á data da súa publicación no
Diario Oficial de Galicia
.
Santiago de Compostela, 10 de abril de 2023
RESOLUCIÓN do 11 de abril de 2023 pola que se dá publicidade das axudas concedidas ao abeiro da Resolución do 27 de decembro de 2021 pola que se establecen as bases reguladoras e se anuncia a convocatoria de subvencións para proxectos de biomasa destinadas a particulares, para o ano 2022 (código de procedemento IN421P).
Axencia Instituto Enerxético de Galicia — III. Outras disposicións — 19/04/2023

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 27 de decembro de 2021 pola que se establecen as bases reguladoras e se anuncia a convocatoria de subvencións para proxectos de biomasa dirixidas a particulares, para o ano 2022, que figuran como anexo desta resolución.
Santiago de Compostela, 11 de abril de 2023
RESOLUCIÓN do 11 de abril de 2023, da Dirección Xeral de Xustiza, pola que se dá publicidade do Acordo do Consello da Xunta de Galicia do 5 de abril de 2023 polo que se aproba o Protocolo, no ámbito da Administración de xustiza de Galicia, para a prevención, detección, actuación e resolución de situacións de acoso laboral e outras discriminacións no traballo.
Vicepresidencia Segunda e Consellería de Presidencia, Xustiza e Deportes — III. Outras disposicións — 19/04/2023

O Consello da Xunta de Galicia, na súa reunión do 5 de abril de 2023, aprobou o Protocolo, no ámbito da Administración de xustiza de Galicia, para a prevención, detección, actuación e resolución de situacións de acoso laboral e outras discriminacións no traballo.
Co fin de darlle a maior difusión posible ao antedito protocolo, e para garantir un correcto coñecemento do seu contido,
Artigo único
Dar publicidade do Acordo do Consello da Xunta do 5 de abril de 2023 polo que se aproba o Protocolo, no ámbito da Administración de xustiza de Galicia, para a prevención, detección, actuación e resolución de situacións de acoso laboral e outras discriminacións no traballo, cuxo contido poderá ser consultado na seguinte ligazón:
https://intranet.xustiza.gal/xta/rrhh/prevencion-de-riscos-laborais
Santiago de Compostela, 11 de abril de 2023
RESOLUCIÓN do 12 de abril de 2023, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 20 de decembro de 2021, pola que se establecen as bases reguladoras das axudas para paliar os danos producidos polo lobo e se convocan para o ano 2022.
Consellería de Medio Ambiente, Territorio e Vivenda — III. Outras disposicións — 19/04/2023

A Orde do 20 de decembro de 2021, da Consellería de Medio Ambiente, Territorio e Vivenda, estableceu as bases e convocou para o ano 2022 as axudas para paliar os danos producidos polo lobo.
Segundo o disposto no seu artigo 22.5, a relación das axudas concedidas publicarase no
Diario Oficial de Galicia
cando o importe destas, individualmente consideradas, sexa igual ou superior aos 3.000,00 €. Para as de contía inferior, a relación das concedidas e denegadas farase pública a través da páxina web da consellería, nos termos establecidos no artigo 17 da Lei 1/2016, do 18 de xaneiro, de transparencia e bo goberno.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
De acordo co anterior,
1. Facer pública na páxina web da consellería as axudas de contía inferior aos 3.000,00 €, así como as denegadas. A ligazón é a seguinte:
https://cmatv.xunta.gal/seccion-tema/c/CMAOT_Conservacion?content=Direccion_Xeral_Conservacion_Natureza/Biodiversidade/seccion.html&std=infolobo_galicia.html&sub=publicacions_biodiversidade/
2. Facer pública a aprobación das axudas de contía superior aos 3.000,00 € que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales a directora xeral de Patrimonio Natural da Consellería de Medio Ambiente, Territorio e Vivenda, no desenvolvemento das súas funcións, delegadas nas bases reguladoras destas axudas, formulou resolución de concesión:
a) Norma reguladora da convocatoria: Orde do 20 de decembro de 2021 pola que se establecen as bases reguladoras das axudas para paliar os danos producidos polo lobo e se convocan para o ano 2022.
b) Aplicación orzamentaria: 08.03.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotacións gandeiras.
Santiago de Compostela, 12 de abril de 2023
CORRECCIÓN DE ERROS. Resolución do 5 de xaneiro de 2023, da Secretaría Xeral da Igualdade, pola que se establecen as bases reguladoras para a concesión de subvencións a entidades locais de Galicia para a rehabilitación e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto do Estado contra a violencia de xénero, e se convocan para o ano 2023 (código de procedemento SI427D).
Consellería de Promoción do Emprego e Igualdade — III. Outras disposicións — 09/02/2023

Advertido erro na devandita resolución, publicada no
Diario Oficial de Galicia
número 19, do 27 de xaneiro de 2023, cómpre facer as seguintes correccións:
No anexo II, na páxina 9527, no logo onde di: «FONDO GALEGO DE GARANTÍA AGRARIA», debe dicir: «CONSELLERÍA DE PROMOCIÓN DO EMPREGO E IGUALDADE».
Nos anexos III, IV e V, nas páxinas 9528 a 9530, no logo onde di: «CONSELLERÍA DE EMPREGO E IGUALDADE», debe dicir: «CONSELLERÍA DE PROMOCIÓN DO EMPREGO E IGUALDADE».
RESOLUCIÓN do 27 de xaneiro de 2023 pola que se dá publicidade das axudas concedidas ao abeiro da Resolución do 21 de xuño de 2022 pola que se establecen as bases reguladoras para a concesión, en réxime de concorrencia non competitiva, de subvencións para investimentos en equipamentos post covid dos establecementos hostaleiros, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se anuncia a súa convocatoria para o ano 2022 (código de procedemento TU503E).
Axencia Turismo de Galicia — III. Outras disposicións — 09/02/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras de la convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións, cun crédito total de 3.000.000,00 € imputados á aplicación orzamentaria 05.A2 761A 770.0, código de proxecto 2021 00001, dos orzamentos da Comunidade Autónoma de Galicia para 2022, concedidas ao abeiro da Resolución do 21 de xuño de 2022 pola que se establecen as bases reguladoras para a concesión, en réxime de concorrencia non competitiva, de subvencións para investimentos en equipamentos post covid dos establecementos hostaleiros financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se anuncia a súa convocatoria para o ano 2022 (código de procedemento TU503E).
Santiago de Compostela, 27 de xaneiro de 2023
RESOLUCIÓN do 30 de xaneiro de 2023 pola que se dá publicidade das axudas concedidas ao abeiro da Resolución do 26 de abril de 2022 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2022 (código de procedemento TU970A).
Axencia Turismo de Galicia — III. Outras disposicións — 09/02/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo ás aplicacións orzamentarias 05.A2.761A.760.0, proxecto 2015 00006, por importe de 10.000 €; e 05.A2.761A.770.0, proxecto 2015 00005, por importe de 160.000 € dos orzamentos xerais da Comunidade Autónoma de Galicia para o ano 2022, segundo a Resolución do 26 de abril de 2022, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2022 (código de procedemento TU970A).
Santiago de Compostela, 30 de xaneiro de 2023
RESOLUCIÓN do 16 de xaneiro de 2023 pola que se notifican as resolucións das solicitudes de modificación do Sixpac da campaña 2022.
Fondo Galego de Garantía Agraria — III. Outras disposicións — 09/02/2023

Mediante a Orde do 21 de xaneiro de 2022 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control, a Consellería do Medio Rural regulou a tramitación de solicitudes de modificación do Sistema de información xeográfica de parcelas agrícolas (Sixpac) da campaña 2022.
O artigo 21 da citada orde dispón que a resolución das solicitudes de modificación ao Sixpac corresponde á persoa titular da Dirección do Fondo Galego de Garantía Agraria (Fogga), que ditará a resolución correspondente que será notificada aos interesados.
Conforme se indica no artigo 27 da mesma orde, todas as resolucións serán notificadas de acordo co establecido na Lei 39/2015, do 1 de outubro, do procedemento administrativo común das administracións públicas. De conformidade co establecido no artigo 45.1 da citada lei, a notificación poderá realizarse mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior,
Primeiro. Dar publicidade na web do Fogga ás listaxes das resolucións das solicitudes de modificación do Sixpac da Orde do 21 de xaneiro de 2022 citada.
As persoas interesadas poden acceder a devandita web a través da seguinte ligazón:
https://fogga.xunta.gal/gl/sixpac/resolucions-de-alegacions-sixpac/campana-2022
Segundo. Poñer á disposición das persoas interesadas no Portal de axudas PAC as resolucións completas das solicitudes citadas no punto primeiro desta resolución.
O acceso ao devandito portal poderá realizarse a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, conforme o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da citada lei.
Santiago de Compostela, 16 de xaneiro de 2023
RESOLUCIÓN do 24 de xaneiro de 2023, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no terceiro cuadrimestre do ano 2022.
Consellería do Medio Rural — III. Outras disposicións — 03/02/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro, que se incorpora como anexo I a esta resolución.
Santiago de Compostela, 24 de xaneiro de 2023
RESOLUCIÓN do 19 de xaneiro de 2023 pola que se dá publicidade aos convenios de colaboración subscritos no terceiro cuadrimestre do ano 2022.
Consello da Cultura Galega — III. Outras disposicións — 03/02/2023

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase dar publicidade aos convenios de colaboración subscritos polo Consello da Cultura Galega no terceiro cuadrimestre do ano 2022, os cales se relacionan no anexo a esta resolución.
Santiago de Compostela, 19 de xaneiro de 2023
EXTRACTO da Resolución do 17 de xaneiro de 2023 pola que se establecen as bases reguladoras para a concesión de dúas bolsas de formación práctica na Área de Estudos e Investigación e se procede á súa convocatoria para os anos 2023 a 2025 por anticipado de gasto (código de procedemento TU981C).
Axencia Turismo de Galicia — III. Outras disposicións — 08/02/2023

BDNS (Identif.): 674028.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das bolsas as persoas que reúnan os requisitos previstos no artigo 4 das bases reguladoras.
Segundo.
Obxecto e réxime
1. Dúas bolsas de formación práctica especializada na Área de Estudos e Investigación para a realización de labores de investigación, tratamento e análise de datos en materia turística, coa seguinte distribución:
a) Unha bolsa relacionada co ámbito da ciencia de datos.
b) Unha bolsa relacionada co ámbito da comunicación de datos turísticos.
O obxectivo das bolsas é fomentar o perfeccionamento profesional da persoa bolseira mediante a realización de prácticas formativas relacionadas co tratamento e análise de datos en materia turística con suxeición ás indicacións do/a titor/a que lle será asignado/a.
2. As bolsas reguladas nesta resolución concederanse en réxime de concorrencia competitiva.
Terceiro.
Bases reguladoras
Resolución do 17 de xaneiro de 2023 pola que se establecen as bases reguladoras para a concesión de dúas bolsas de formación práctica na Área de Estudos e Investigación e se procede á súa convocatoria para os anos 2023 a 2025 por anticipado de gasto (código de procedemento TU981C).
Cuarto.
Importe
A Axencia Turismo de Galicia financiará estas bolsas con cargo ás aplicacións orzamentarias 04.A2.761A.480.0 e 04.A2.761A.484.0 destinadas ao pagamento das retribucións e das cotas da Seguridade Social, respectivamente, dos orzamentos xerais da Comunidade Autónoma de Galicia para os anos 2023, 2024 e 2025.
O importe total que se habilita para esta convocatoria ascende a 60.181,92 € que se distribuirá do seguinte xeito: 57.600,00 € que se imputarán á aplicación orzamentaria 04.A2.761A.480.0 e 2.581,92 € que se imputarán á aplicación orzamentaria 04.A2.761A.484.0 e que se destinarán ao pagamento ás persoas bolseiras do importe das bolsas e das cotas patronais da Seguridade Social, respectivamente.
Cada bolsa, cunha duración máxima de 24 meses cada unha, estará dotada cun importe de 30.090,96 euros, distribuídos en pagamentos mensuais.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 17 de xaneiro de 2023
RESOLUCIÓN do 24 de xaneiro de 2023 pola que se dá publicidade aos convenios de colaboración subscritos no terceiro cuadrimestre do ano 2022.
Instituto Galego da Vivenda e Solo — III. Outras disposicións — 08/02/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1. Darlle publicidade á relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2022, que se incorpora como anexo a esta resolución.
Santiago de Compostela, 24 de xaneiro de 2023
ORDE do 1 de febreiro de 2023 pola que se autoriza o cambio de denominación específica do CIFP Fermín Bouza Brey, do concello de Vilagarcía de Arousa.
Consellería de Cultura, Educación, Formación Profesional e Universidades — III. Outras disposicións — 09/02/2023

De conformidade co previsto no artigo 2.1 do Decreto 77/2011, do 7 de abril, polo que se establece o Regulamento orgánico dos centros integrados de formación profesional na Comunidade Autónoma de Galicia (DOG núm. 90, do 10 de maio), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: Pontevedra.
Concello: Vilagarcía de Arousa.
Código: 36013771.
Denominación actual: Centro Integrado de Formación Profesional (CIFP) Fermín Bouza Brey.
Nova denominación: Centro Integrado de Formación Profesional (CIFP) Fontecarmoa.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de febreiro de 2023
EXTRACTO da Resolución do 30 de decembro de 2022 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Plan de desenvolvemento rural (PDR) de Galicia 2014-2020, e se convocan para o exercicio orzamentario 2023 (código de procedemento MR302A).
Axencia Galega da Calidade Alimentaria — III. Outras disposicións — 02/02/2023

BDNS (Identif.): 672808.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas as agrupacións que, baixo calquera fórmula xurídica, reúnan produtores (entendidos como tales os titulares de explotacións agrarias ou de instalacións de transformación) que participen nun réxime de calidade susceptible de apoio pola submedida 3.10, para accións de promoción no mercado interior relacionadas con produtos cubertos por algún deses réximes.
Segundo.
Obxecto
Esta resolución ten por obxecto establecer as bases reguladoras e efectuar a convocatoria para o ano 2023 das axudas que, en réxime de concorrencia competitiva, vai conceder a Axencia Galega da Calidade Alimentaria para actuacións de información e promoción dos produtos agroalimentarios galegos con calidade diferenciada no marco do Programa de desenvolvemento rural para Galicia 2014-2020.
Terceiro.
Bases reguladoras
Resolución do 30 de decembro de 2022 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o exercicio orzamentario 2023.
Cuarto.
Importe
Trátase de subvencións a fondo perdido que poden chegar ata o 70 % do gasto realizado. O orzamento total da convocatoria é de un millón vinte oito mil seiscentos seis euros (1.028.606 €).
Quinto.
Prazo de presentación de solicitudes
O prazo de presentación de solicitudes será de dous meses, que se contarán a partir do día seguinte ao da publicación da resolución de convocatoria no
Diario Oficial de Galicia
.
Santiago de Compostela, 30 de decembro de 2022
CORRECCIÓN DE ERROS. Resolución do 12 de decembro de 2022 pola que se establecen as bases reguladoras para a concesión de subvencións para a renovación de electrodomésticos, en réxime de concorrencia non competitiva, así como a selección das entidades colaboradoras que participarán na súa xestión, e se procede á súa convocatoria para a anualidade 2023 (códigos de procedemento IN414B e IN414C).
Axencia Instituto Enerxético de Galicia — III. Outras disposicións — 02/02/2023

Advertidos erros materiais na citada resolución, publicada no Diario Oficial de Galicia número 11, do 17 de xaneiro de 2023, cómpre facer as seguintes correccións:
No anexo IV, na páxina 6466, onde di:
Debe dicir:
(1) O Real decreto lei 18/2022 establece, no artigo 11, que o desconto para consumidores vulnerables será do 65 % ata o 31.12.2023. Ademais, no artigo 10 define un consumidor vulnerable temporal ata o 31.12.2023, ao cal se aplicará un desconto do 40 %.
(2) O Real decreto lei 18/2022 establece, no artigo 11, que o desconto para consumidores vulnerables severos será do 80 % ata o 31.12.2023.
No anexo VI, na páxina 6471, onde di:
Debe dicir:
(1) O Real decreto lei 18/2022 establece, no artigo 11, que o desconto para consumidores vulnerables será do 65 % ata o 31.12.2023. Ademais, no artigo 10 define un consumidor vulnerable temporal ata o 31.12.2023, ao cal se aplicará un desconto do 40 %.
(2) O Real decreto lei 18/2022 establece, no artigo 11, que o desconto para consumidores vulnerables severos será do 80 % ata o 31.12.2023.
EXTRACTO da Resolución do 21 de decembro de 2022 pola que se establecen as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2023 (código de procedemento CT402C).
Axencia Galega das Industrias Culturais — III. Outras disposicións — 02/02/2023

BDNS (Identif.): 673114.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
1. Poden obter a condición de beneficiarias das subvencións as persoas físicas (autónomas) e persoas xurídicas privadas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais que desenvolvan maioritariamente a súa actividade na Comunidade Autónoma de Galicia.
2. Tamén poden ser beneficiarias as agrupacións de persoas físicas ou xurídicas privadas, comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo as actividades obxecto da subvención, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais que desenvolvan maioritariamente a súa actividade na Comunidade Autónoma de Galicia.
Segundo.
Finalidade
Determinar as condicións que regularán a concesión de subvencións para promover a distribución exterior e interior de bens e servizos culturais producidos por empresas vinculadas ás artes escénicas e/ou musicais, e proceder á súa convocatoria para o ano 2023.
Terceiro.
Bases reguladoras
Resolución do 21 de decembro de 2022 pola que se establecen as bases, en réxime de concorrencia non competitiva, de subvencións ás actividades de distribución para industrias culturais e se convocan para o ano 2023 (código de procedemento CT402C).
Cuarto.
Importe
O crédito destinado ao financiamento destas axudas é de 460.000 euros, con cargo á aplicación orzamentaria 10.A1.432B. 470.0, dos orzamentos xerais da Agadic para o exercicio 2023 (código de proxecto 2015-0003), distribuídos como segue:
Quinto.
Prazo de presentación de solicitudes
O prazo para a presentación das solicitudes será de tres meses desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 21 de decembro de 2022
RESOLUCIÓN do 26 de xaneiro de 2023, da Dirección Xeral de Formación Profesional, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2023.
Consellería de Cultura, Educación, Formación Profesional e Universidades — III. Outras disposicións — 02/02/2023

Segundo a autorización establecida no artigo 3 da Orde do 5 de decembro de 2022 pola que se regulan as probas de acceso aos ciclos formativos de grao medio e de grao superior de formación profesional do sistema educativo, e se convocan para o ano 2023 (códigos de procedemento ED312C e ED312D), esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2023, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 26 de xaneiro de 2023